b'\n_START_ARTICLE_\nKaja Noodla\n_START_PARAGRAPH_\nKaja Noodla (aastani 1936 Hilda Helene Negfeld, kuni 9. m\xc3\xa4rtsini 1944 Hilda-Helene Noodla; 11. jaanuar 1915 (vkj 29. detsember 1914), V\xc3\xa4inj\xc3\xa4rve vald, J\xc3\xa4rvamaa \xe2\x80\x93 1. mai 2009, Tartu) oli eesti raamatuteadlane._NEWLINE_Noodla oli renditalupidaja t\xc3\xbctar._NEWLINE_L\xc3\xb5petas 1933 Tallinna Linna 1. T\xc3\xbctarlasteg\xc3\xbcmnaasiumi, 1941 Tartu \xc3\xbclikooli filosoofiateaduskonna klassikalise filoloogia ja bibliograafia erialal. EYS Veljesto liige. _NEWLINE_Oli 1939\xe2\x80\x9342 g\xc3\xbcmnaasiumi\xc3\xb5petaja, 1941\xe2\x80\x9345 Eesti Kirjandusmuuseumi ja \xc3\x95petatud Eesti Seltsi raamatukoguhoidja, 1944\xe2\x80\x9349 T\xc3\x9c bibliograafiakateedri assistent, 1949\xe2\x80\x9351 TR\xc3\x9c Teadusliku Raamatukogu direktori kohuset\xc3\xa4itja, 1951\xe2\x80\x9363 osakonnajuhataja, 1963\xe2\x80\x9365 teadusala asedirektor, 1965\xe2\x80\x9371 TR\xc3\x9c Teadusliku Raamatukogu k\xc3\xa4sikirjade ja haruldaste raamatute osakonna juhataja. Pidanud \xc3\xb5ppe\xc3\xbclesande t\xc3\xa4itjana Tartu \xc3\xbclikoolis loenguid raamatu, raamatukogude ja bibliograafia ajaloost._NEWLINE_Uurinud isiklike raamatukogude ajalugu, eesti raamatu lugejaid, Tartu \xc3\x9clikooli raamatukogu ajalugu ning tsensuuri. Eesti n\xc3\xb5ukogude ents\xc3\xbcklopeedia kaasautor. Mitmete bibliograafiav\xc3\xa4ljaannete toimetaja, kirjastuse Valgus ladina keele (\xc3\xb5piku ja s\xc3\xb5naraamatu) eritoimetaja. Umbes 30 teadustr\xc3\xbckist, 70 aimeartiklit._NEWLINE_Ta oli Eesti Raamatukoguhoidjate \xc3\x9chingu auliige'